《种紫苏》
宋代·刘敞

赤日厚地裂，百草殆立枯。朝雨应所至，虽微念胜无。

力难兴禾黍，可以成嘉蔬。岁暮有此望，带经且亲锄。

今兹五月交，盛阳消已徂。汲汲愧老圃，仲尼云不如。

养生寄空瓢，虽乏未可虚。正以营一饮，形骸如此劬。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。